513 BROWN STREET, Mosinee, WI 54455 (MLS # 1800657) – Century 21® Gold Key Realty, Inc.
Cable Hookup, Ceiling Fan(s), G. Door Opener, High Speed Internet; Floor: Carpet, Laminate, Tile, Vinyl, Window Treatments Metaalbedryf: Solidariteit ondersteun dringende ondersoek - Solidariteit WêreldSolidariteit Wêreld
Tuis › Mediaverklarings › Metaalbedryf: Solidariteit ondersteun dringende ondersoek
Solidariteit het die minister van handel, nywerheid en mededinging se riglyne ten opsigte van handelsbeleid wat vroeër vandeesmaand uitgereik is, verwelkom. Volgens die riglyne gaan die ondersteuningsmaatreëls om hulp te verleen aan die Suid-Afrikaanse metaalbedryf wat onder hewige druk verkeer, dringend ondersoek word.
Die hoeveelheid beskikbare skrootmetaal wat op groot skaal deur plaaslike staafabrieke gebruik word, het drasties verminder en die prys van skroot het skerp gestyg. Die taak is aan die internasionale handelsadministrasiekommissie, oftewel die International Trade Administration Commission of South Africa (ITAC), opgelê om marktoestande asook die wanbalans in vraag en aanbod in skrootmetaal te ondersoek om maatreëls neer te lê sodat plaaslike gieterye en staalfabrieke beskerm kan word.
“Die impak van Covid-19 en die grendelstaat het ’n verwoestende effek op die Suid-Afrikaanse staalbedryf gehad. Yster- en nie-ysterhoudende skroot wat ’n belangrike grondstof vir gieterye en staalfabrieke is, is in onvoldoende aanbod en die prys van skroot het aansienlik verhoog,” sê Marius Croucamp, Adjunk Hoofsekretaris vir Strategie by die Solidariteit Strategiese Instituut.
Geen yster- of nie-ysterhoudende skroot mag uitgevoer word tydens die ondersoektydperk nie, behalwe as ITAC bepaal dat die skroot nie deur die plaaslike bedryf benodig word nie. Volgens Croucamp is die polisiëring van die vloei van skroothandel ’n uitdaging met die aansienlike ontduiking van regulasies wat na bewering plaasvind. “Solidariteit ondersteun die minister van handel, nywerheid en mededinging om ’n ondersoek in die handel en voorsiening van skrootmetaal aan te vra. Die volhoubaarheid van die bedryf en werksekerheid is op die spel en dringende maatreëls moet ingestel word om dit te hanteer,” het Croucamp ter afsluiting gesê.